Diari Oficial de la Generalitat Valenciana


Sumari del DOGV 8995, del 12-01-2021 (2021/109)

ACORD de 21 de desembre de 2020, del Consell Executiu del Fons de Fons FEDER, pel qual es modifiquen les normes reguladores de l'instrument financer «Préstec subordinat» del programa operatiu FEDER CVA 2014-2020.
--------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8995

Data del DOGV
:   12-01-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/109


Data del document
:   21-12-2020

Organisme emissor
:   Institut Valencià de Finances

Tipus de document
:   Acord

Anàlisi jurídica

 Descriptors 

:   * ajuda pública

ACORD de 21 de desembre de 2020, del Consell Executiu del Fons de Fons FEDER, pel qual es modifiquen les normes reguladores de l'instrument financer «Préstec subordinat» del programa operatiu FEDER CVA 2014-2020. [2021/109]  
En la reunió de 3 d'abril de 2020, del Consell Executiu del Fons de Fons per a la gestió dels instruments financers del programa operatiu FEDER de la Comunitat Valenciana 2014-2020, es van aprovar unes noves bases reguladores de l'instrument financer de «Préstecs subordinats», d'acord amb l'estratègia d'inversió definida en l'Acord de finançament i els procediments habituals de concessió de l'IVF (DOGV 8804, 05.05.2020).  
Aquestes normes reguladores introdueixen com a principal novetat, respecte de les vigents anteriorment, la inclusió d'una nova modalitat de finançament, dins de l'instrument financer, denominada «Préstec participatiu coronavirus», que té com a finalitat atendre les necessitats de liquiditat de les pimes valencianes derivades de l'actual crisi sanitària provocada per la Covid-19, mitjançant un instrument de quasi capital com és el préstec participatiu.  
Posteriorment, el Consell Executiu, en la reunió de 18 de maig 2020, va aprovar modificar les esmentades bases reguladores de l'instrument financer, per a eliminar el requisit de presentar l'informe intern d'avaluació de riscos de les entitats financeres que cofinancen als destinataris finals de l'instrument financer, davant la seua complexitat operativa i jurídica (DOGV 8820, 26.05.2020).  
En la norma tretzena s'estableix la normativa d'ajudes d'estat aplicable a la modalitat de préstecs participatius coronavirus. En concret, aquest instrument financer s'acull a l'apartat 3 d'ajudes directes del marc nacional temporal relatiu a les mesures d'ajuda a empreses i autònoms, consistents en subvencions directes, bestretes reembossables, avantatges fiscals, garanties de préstecs i bonificacions de tipus d'interés en préstecs, destinades a recolzar l'economia en el context de l'actual brot de Covid-19, aprovat per la Comissió a través de la Decisió de l'Ajuda SA. 56238, a l'empara del marc temporal relatiu a les mesures d'ajuda estatal destinades a recolzar l'economia en el context de l'actual brot de Covid-19 (19.3.2020 C (2020) 1863).  
  
En lletra d de l'apartat 5 de l'esmentada norma tretzena s'estableix que les ajudes s'han de concedir i formalitzar, a tot tardar, el 31 de desembre de 2020.  
La Comissió Europea va decidir, amb data 13 d'octubre de 2020, ampliar el camp d'aplicació del marc temporal d'ajudes estatals, adoptat el 19 de març de 2020 per a fer costat a l'economia en el context de la pandèmia de coronavirus, i prorrogar sis mesos totes les seccions del marc temporal, fins al 30 de juny de 2021, excepte la secció que autoritza el suport a la recapitalització, que es prorroga tres mesos, fins al 30 de setembre de 2021, per la qual cosa és necessari adaptar les normes reguladores de l'instrument financer de «Préstecs subordinats» per a la modalitat de «Préstec participatiu coronavirus» després de la pròrroga del marc temporal d'ajudes estatals.  
D'altra banda, el transcurs del temps des de l'aprovació i publicació de les normes generals reguladores de l'instrument financer de «Préstecs subordinats» programa operatiu FEDER de la Comunitat Valenciana 2014-2020, fan necessari revisar algunes de les determinacions contingudes en aquestes en relació amb algun dels requisits per a ser beneficiaris del finançament.  
Per això, a proposta del president de la comissió tècnica de gestió, i d'acord amb el que s'estableix en l'apartat vi de l'article 5.2.2, de l'Acord de finançament de data 24 de maig, entre la Direcció General de Finançament i Fons Europeus i l'IVF, per a la gestió d'instruments financers del programa operatiu del Fons de Desenvolupament Regional de la Comunitat Valenciana 2014-2020, el Consell Executiu acorda:  
  
  
Primer  
Modificar l'apartat 3 de la norma setena de les normes generals reguladores de l'instrument financer de «Préstecs subordinats» programa operatiu FEDER de la Comunitat Valenciana 2014-2020, que queda redactat com segueix:  
«Per als projectes disruptius, el sol·licitant haurà d'acreditar amb els últims comptes tancats una probabilitat d'incompliment inferior o igual al 8 %, d'acord amb el sistema intern d'anàlisi de riscos de l'Institut Valencià de Finances.»  
  
Segon  
Modificar l'apartat 4 de la norma setena de les normes generals reguladores de l'instrument financer de «Préstecs subordinats» programa operatiu FEDER de la Comunitat Valenciana 2014-2020, que queda redactat com segueix:  
«Per a la modalitat préstecs participatius coronavirus, el sol·licitant haurà d'acreditar un EBITDA positiu en algun dels exercicis 2018 o 2019, i un valor de P entre 0 i 10, en què P = [deute preCovid - T&IFT 19 € EBITDA 20] / max (EBITDA 18; EBITDA 19), en què deute preCovid és el deute financer de l'empresa el 31 de desembre de 2019, T&IFT 19 és la tresoreria i actius líquids de l'empresa el 31 de desembre de 2019, i EBITDA 18, 19, 20 és el valor de l'EBITDA de l'empresa d'acord amb els comptes anuals corresponents als exercicis 2018, 2019, 2020.»  
  
Tercer  
Modificar l'apartat 6 de la norma setena de les normes generals reguladores de l'instrument financer de «Préstecs subordinats» programa operatiu FEDER de la Comunitat Valenciana 2014-2020, que queda redactat com segueix:  
«El beneficiari acreditarà estar al corrent del compliment de les obligacions tributàries davant de l'Estat i la Generalitat, així com de les obligacions davant de la Seguretat Social.»  
  
Quart  
Modificar la lletra d de l'apartat 5 de la norma tretzena de les normes generals reguladores de l'instrument financer de «Préstecs subordinats» programa operatiu FEDER de la Comunitat Valenciana 2014-2020, que queda redactat com segueix:  
«d) les ajudes es concedeixen i formalitzen, com a màxim, el 30 de juny de 2021;»  
  
Cinqué  
El present acord entrarà en vigor l'endemà de la publicació en el Diari Oficial de la Generalitat Valenciana.  
  
  
València, 21 de desembre de 2020.- El director general de l'IVF i secretari del Consell Executiu: Manuel Illueca Muñoz.